## Mik azok a sneakerek?

Valamikor a sportolók kedvencei voltak, ma már nehéz olyan embert találni a városi utcákon, akinek ne ez lenne a lábán. A **sneakerek** sorozatos győzelmet aratnak ugyanúgy a városi divat, mint a kifutók világában. Néha nehéz elhinni, hogy nem is olyan régen ezek a *kultikus cipők* még kimondottan a **sportolóknak készültek**, és pontosan ők viselték őket a legszívesebben! Manapság a sneaker az egyik *leggyakrabban választott cipő típus* nemcsak a különböző sportágak űzéséhez, hanem legfőképpen hétköznapi viseletre!

## A sneakerek rövid története

Sportcipőkre évszázadok óta szükségünk van. A **futók, futballisták vagy kosarasok** el sem tudták volna képzelni az életüket kényelmes, a szükségleteiknek megfelelő sportcipő nélkül. A *XX. század második felében* nagyon sok olyan ruházati márka lett, ami a sportolókra összpontosítottak. Néhány évtized alatt olyan brandek jelentek meg a cipőpiacon, mint a **Converse, Vans, adidas, Puma, Nike vagy Reebok**. Először is különböző, sportolóknak készített cipőkkel jöttek ki - *futóknak, kosarasoknak, fitnesseseknek* szántakkal. Azok, akik ezeket a cipőket viselték, nagyon gyorsan belátták a tényt, hogy ezek a kényelmes cipők nemcsak a sportpályán, vagy az edzőteremben állják meg a helyüket, hanem a városban is. Így születtek meg a sneakerek, vagyis a **sportcipők**, amiket a *mindennapokban hordunk!*

## Sneakerek szerepe a ruhatáradban

A népszerű sportmárkák kínálatában mára már rengeteg sneaker modell van. Ezek közül számos a hetvenes években született meg, mint például a **Nike Cortez**, vagy a nyolcvanasokban, mint az **adidas Superstar** vagy a **Reebok Club C 85**. A retró stílusú sneaker modellek még *ma is óriási népszerűségnek örvendenek* a kényelem rajongóinak táborában. Határozottan megéri befektetni egy ilyen cipőbe, mert hihetetlen kényelmet biztosítanak, a megjelenést illetően pedig nagyon univerzálisak. A sportmárkák új modelljei is tökéletesek mindennapi viseletre. Egy ilyen sneakert felvehetsz *melegítővel, de ugyanúgy farmerrel, szoknyával vagy chino nadrággal*!

## Miért hívjuk sneakernek a sneakereket?

A **„sneaker”** kifejezés valójában az *1880-as évek óta* létezik. A **Boston Journal** úgy emlegette a sneakereket, mint azt a szót, amelyet akkoriban a fiúk használtak a teniszcipők leírására, mivel a talpuk elég csendes volt. Ehhez képest a kemény bőrcipők hangosak voltak. Emiatt valaki könnyedén odaosonhatott (sneak up) a másikhoz anélkül, hogy meghallották volna, a bőrcipővel ellentéteben. Továbbá **1917-ben** történt, hogy **Henry Nelson McKinney** amerikai reklámügynök használta a sneaker kifejezést, mivel a gumitalp *csendessé, lopakodóvá tette a cipőt*.

## Kezdetek

A **Nike, Inc.** vagy röviden Nike a világ első számú edzőcipő-, sportruházat- és sportszergyártója. Az amerikai székhelyű vállalatot Nikéről, a győzelem görög istennőjéről nevezték el. Az alapító **Phil Knight**. Üzlettársa és korábbi edzője Bill Bowerman, *a konyhájában, egy gofrisütő segítségével készítette első cipőit* tanítványainak. Rájött arra, hogy ha könnyebb a cipő talpa, akkor a futók jobb teljesítményt tudnak elérni. Steve „Pre” Prefontaine hosszútávfutó volt az edző egyik tanítványa.

## A logó története

A cég egyik első alkalmazottja, **Jeff Johnson** egy éjjel *Nikével álmodott* (aki a győzelem görög istennője), ezért ezt a nevet javasolta a gyorsan fejlődő cég számára. Phillip Knight, a cég társalapítója és elnöke ugyan a Dimension 6 nevet ajánlotta, de *Johnson ötlete győzött*. Ezt követően Knight **1971**-ben megkérte egyik volt diákját, **Carolyn Davidsont**, hogy tervezze meg a logót, ami a futócipők oldalán is elhelyezhető. *Ekkor született meg a Nike „pipa”*, ami Niké szárnyát szimbolizálja. Knight **35 dollárt** fizetett a tervekért. Tizenkét év múlva a Nike cég egy gyémántgyűrűt adományozott Carolyn Davidsonnak, rajta az általa tervezett logóval, valamint *ismeretlen számú részvényeket is*.

## Air Force 1

Az **1982**-ben bemutatott **Air Force 1** a parkettástól a bitumenborítású pályákig új fejezetet nyitott a **kosárlabdacipők** történetében. Ez volt az első, Nike Air technológiával készült kosárlabdacipő, de az akkor újdonság erejével ható innováció, azóta *legendás utcai viseletté vált*.

## Air Jordan 1

**1984**. Ekkor robbant be a köztudatba az első **Air Jordan sneaker**, ami, azóta is az egyik legikonikusabb képviselője a márkának. Minden akkor kezdődött, amikor a Nike szerződést ajánlott fel az akkor még csak 21 éves sztárkosarasnak, **Michael Jordannek**. A fiatal játékos szíve ekkor inkább az adidas vagy a Converse felé húzott, ami nem mellesleg akkor a hivatalos NBA sneakernek számított. Végül sportügynöke **David Falk** és szülei bíztatására belement a Nike szerződésbe, és milyen jól tette! Az első Air Jordan sneaker több színt is kapott, így mindenki felfigyelt rá. Michael a szezont *egy fekete-piros cipőben indította*, azonban a liga elkezdte büntetni őt, mivel *a cipőnek a szabályok szerint fehérnek kellett volna lennie*. A büntetések értéke egyre csak nőtt, de a Nike társalapítója Phil Knight mindent kifizetett, hiszen **“a betiltott kosaras cipő”** hatalmas reklámértékkel bírt, és ezzel egyúttal az Air Jordan is egyre nagyobb népszerűségnek örvendett. Az emberek szó szerint megrohamozták a boltokat, hogy megszerezzenek egy hőn áhított Air Jordan-t. A 80-as és 90-es években igazi „must have” cipőnek számított, ez még egészen a mai napig tart, sőt *az utóbbi években a retro Air Jordan 1-es cipők újra hatalmas népszerűségnek örvendenek*!

## Kezdetek

A vállalkozást az első világháború után **a két Dassler fivér**, **Adolf és Rudolf** alapította, **1920**-ban kezdtek el a *szűkös időkben fellelhető anyagokból* sportcipőket készíteni. A két testvér közül Adolf volt a feltaláló és újító, míg Rudolf a kereskedői vénával megáldott. Az alapötlet az volt, hogy minden egyes sportágnak más és más jellegű cipőre van szüksége. A kezdeti próbálkozások után a két testvér Herzogenaurachban megalapította **„Gebrüder Dassler”** (Dassler-testvérek) néven a családi vállalkozást. Adolf folyamatosan jelen volt a sporteseményeken és szoros kapcsolatban állt a sportolókkal is, hogy minél jobban megismerhesse az igényeiket. Már a '20-as évek közepétől kísérleteztek a stoplis cipőkkel. Először az **1928-as amszterdami olimpián** viseltek a sportolók Dassler-cipőket. A '30-as évek közepére a vállalkozás már közel 100 főt foglalkoztatott és 11 sportág számára 30 különféle speciális lábbelit készített. *1936-ban Jesse Owens Dassler-futócipőben nyerte a berlini olimpián az aranyérmet*. A háborúban a két testvér és családjaik vitája elfajult, ami végül a cég kettéosztásához vezetett. Adolf 1947-ben indította újra a termelést 47 dolgozóval, a cég pedig **1949. augusztus 18-tól** viseli az **Adidas** nevet, amelyet Adolf Dassler nevéből alkottak. Az áttörést az *1954-es labdarúgó-világbajnokság* megnyerése jelentette, ahol a német csapat *cserélhető stoplis Adidas-cipőkben játszotta a legendás Aranycsapat elleni döntőt*. A fejlesztések mellett Adolf Dassler volt az első vállalkozó, aki híres sportolókkal reklámozta a termékeit: **Jesse Owens, Muhammad Ali, Franz Beckenbauer**. A cég minden jelentősebb sporteseményen képviseltette magát és az aktív sportolókkal tartott jó kapcsolatának köszönhetően *szinte minden egyes sportág számára optimális cipőt készített*.

## Adidas Yeezy

Az **Adidas Yeezy** egy ruházati közreműködés a német **Adidas cég** és **Kanye West** amerikai rapper, divattervező és vállalkozó között. A közreműködés ismert különleges színkombinációiról és a Yeezy Boost által ajánlott általános kiadásairól. A márka ezek mellett ad ki *pólókat, kabátokat, nadrágokat, zoknikat, papucsokat és női ruhákat is*. Az Adidas-szal való megegyezés szerint West a márka 100%-os tulajdonosa és teljes kreatív szabadsággal rendelkezik a megjelenő termékek fölött. Az Adidas Yeezy cipők különböző okok miatt az évek során nagy befolyással lettek a divat alakulására. Az első modellt, a **Boost 750**-t **2015** februárjában adták ki. Az Adidas Yeezy Boost 750 Light Brown első megjelenésekor csak 9000 párt gyártottak le belőle, amelyek **10 perc alatt elkeltek**. Február 21 és 28 között a cipő több boltban is kapható volt. Több modelljük is különleges megjelenésű, ilyen például a legutóbb kiadott **Yeezy Foam Runner** az első Adidas Yeezy, amit az Egyesült Államokban gyártottak, illetve az első, ami csak a Yeezy Supply weboldalon keresztül jelent meg, 2020. június 26-án. A cipőt 75 dollárért lehetett beszerezni és *részben algából készült*. Az első színkombinációja az Ararat volt.

## Adidas Superstar

1969-ben dobta piacra a sportszerekkel és sport ruházattal foglalkozó német cégcsoport, az Adidas. A **Superstar** cipőket eredetileg egy *röplabda-cipő olcsóbb változatának szánták*, melynél a kialakítás is alacsonyabb szárral bírt, mint a nagy testvére. Azonban a nagyközönségnek mégis, mint egy alacsony szárú kosaras cipőként mutatták be, mely az egyedi bőr és az orrán lévő gumi kialakításnak köszönhetően hamar népszerű lett először a sportolók majd kifejezetten a kosarasok között. Oly annyira, hogy *az NBA játékosok kétharmada viselte rendszeresen*. Meglehetősen nagy újításnak számított ez abban az időszakban, amikor általában vászoncipőket viseltek a kosarazók. A legnagyobb rajongója vélhetően **Kareem Abdul-Jabbar** a hatszorosan legjobbnak értékelt játékos és legmagasabb pontszerző az NBA történetében volt. Neki köszönhetően *az Adidas Superstar pályafutása egyenesen szárnyalt a világsiker felé*. Csak 2015-ben 15 millió pár kelt el a szupersztárból. 2016-ban ez volt a legkelendőbb sportcipő a piacon, majd 2017-ben a negyedik helyen végzett. A hatalmas sikerhez nagyban hozzájárult **Pharrell Williams** is, aki *a Superstar visszatérése után a modell arca lett*.

## A videó tartalmának leírása

A videó bemutatja, hogy az évek során melyik sneakerekből adták el a legtöbbet. **1982-től** egészen **2019-ig** nagyon sok cipő márka és típus került fel erre a listára. A videó az 1982-ben egyre nagyobb figyelmet kapó sneakerekkel kezdődik. Ekkoriban az 5. legfelkapottab sneaker volt, a ma is nagy népszerűségnek örvendő **Nike Air Force 1**. A negyedik helyen az **Adidas Rod Laver Super** volt. A 3. a már ikonikussá vált **Vans Ward** volt, a 2. a **Converse Chuck Taylor**, az első helyet, pedig akkoriban az **Adidas Superstar** szerzte meg. A videó közben folyamatosan követhetjük a cipők sorrendjének változását, sőt újabb és újabb sneakerek jelennek meg például több **Jordan** cipő is felkerült a listára. A videó végén kiderül, hogy 2019-re a listán maradt az **Adidas Superstar**, bár a 10. helyre csúszott, ugyancsak így járt a **Vans Ward** is, amelyik a 9. helyet szerezte meg. A hatodik, hetedik és a nyolcadik helyre az **Adidas NMD-R1** az **Air Jordan 11** és a **Converse Chuck Taylor** kerültek. Harmadik, negyedik és ötödik helyre pedig a **Jordan 6 rings**, a **Nike Air Force 1** és az **Air Jordan 6** kerültek. Az első kettő helyet pedig 2 Nike cipő szerezte meg, második a **Nike Tanjum** lett, az első helyezett pedig, azaz a legkeresettebb sneaker a világon a **Nike Air Max 270** lett.